b'\n_START_ARTICLE_\nBj\xc3\xb6rk\n_START_SECTION_\nAnkstyvoji k\xc5\xabryba\n_START_PARAGRAPH_\nBj\xc3\xb6rk muzikin\xc4\x97 karjera prasid\xc4\x97jo jai b\xc5\xabnant vienuolikos, kai ji prad\xc4\x97jo mokytis groti pianinu pradin\xc4\x97je mokykloje. Vienas i\xc5\xa1 jos d\xc4\x97stytoj\xc5\xb3 \xc4\xafra\xc5\xa1\xc4\x97 jos sudainuot\xc4\x85 Tinos Charles dain\xc4\x85 \xe2\x80\x9eI Love to Love\xe2\x80\x9c ir nusiunt\xc4\x97 \xc4\xaf R\xc3\x9aV, tuomet vienintel\xc4\x99 radijo stot\xc4\xaf Islandijoje. I\xc5\xa1gird\xc4\x99s ma\xc5\xbeamet\xc4\x99 daininink\xc4\x99, \xc4\xafra\xc5\xa1\xc5\xb3 kompanijos F\xc3\xa1lkinn atstovas susirado Bj\xc3\xb6rk ir pasi\xc5\xabl\xc4\x97 jai kontrakt\xc4\x85. Su pat\xc4\x97vio, grojusio gitara, pagalba Bj\xc3\xb6rk 1977 metais \xc4\xafra\xc5\xa1\xc4\x97 pirm\xc4\x85j\xc4\xaf album\xc4\x85. Jame buvo keletas populiari\xc5\xb3 islandi\xc5\xa1k\xc5\xb3 vaiki\xc5\xa1k\xc5\xb3 daineli\xc5\xb3 ir keletas populiari\xc5\xb3 dain\xc5\xb3 koveri\xc5\xb3, pvz., The Beatles \xe2\x80\x9eThe Fool On the Hill\xe2\x80\x9c, perdainuotas Island\xc5\xb3 kalba. \xc5\xa0is albumas tur\xc4\x97jo tikrai didel\xc4\xaf pasisekim\xc4\x85 Islandijoje._NEWLINE_Bj\xc3\xb6rk paveik\xc4\x97 punk muzikos banga; keturiolikos ji suk\xc5\xabr\xc4\x97 mergai\xc4\x8di\xc5\xb3 punk grup\xc4\x99 Spit and Snot, v\xc4\x97liau (1979 m.) \xe2\x80\x93 jazz fusion grup\xc4\x99 pavadinimu Exodus. B\xc5\xabdama penkiolikos (1980 m.) Bj\xc3\xb6rk baig\xc4\x97 muzikos mokykl\xc4\x85 ir po met\xc5\xb3 su bosistu Jakob Magn\xc3\xbasson suk\xc5\xabr\xc4\x97 dar vien\xc4\x85 grup\xc4\x99 pavadinimu Jam-80, su kuria i\xc5\xa1leido singl\xc4\x85 B\xc3\xadti\xc3\xb0 Fast \xc3\xad V\xc3\xadti\xc3\xb0 ir album\xc4\x85 Miranda._NEWLINE_V\xc4\x97liau Bj\xc3\xb6rk kur\xc4\x97 su Einar \xc3\x96rn Benediktsson ir Einar Melax i\xc5\xa1 Purrkur Pillnikk, bei su Gu\xc3\xb0laugur \xc3\x93ttarsson, Sigtryggur Baldursson ir Birgir Mogensen i\xc5\xa1 \xc3\x9eeyr. Po dviej\xc5\xb3 savai\xc4\x8di\xc5\xb3 repeticij\xc5\xb3 ir nauj\xc5\xb3 dain\xc5\xb3 k\xc5\xabrimo jie, pasivadin\xc4\x99 KUKL (isl. \xe2\x80\x9eburtai\xe2\x80\x9c), nusprend\xc4\x97 t\xc4\x99sti savo bendradarbiavim\xc4\x85 muzikos srityje ir toliau kurti muzik\xc4\x85, kuri\xc4\x85 kai kas \xc4\xafvardina pana\xc5\xa1i\xc4\x85 \xc4\xaf got\xc5\xb3 muzik\xc4\x85. Bj\xc3\xb6rk prad\xc4\x97jo reik\xc5\xa1tis pirmieji jos dainavimo stiliaus ypatumai, kurie v\xc4\x97liau taps jos \xe2\x80\x9evizitine kortele\xe2\x80\x9c \xe2\x80\x93 staugimas, kaukimas ir klykimas._NEWLINE_KUKL koncertavo Islandijoje su anarchistine Jungtin\xc4\x97s Karalyst\xc4\x97s pankroko grupe Crass, v\xc4\x97liau patys aplank\xc4\x97 Jungtin\xc4\x99 Karalyst\xc4\x99, koncertuodami su Flux of Pink Indians. Grup\xc4\x97 suk\xc5\xabr\xc4\x97 dar du albumus: The Eye (1984 m.) ir Holidays in Europe (1986 m.). 1986 m. vasar\xc4\x85 keli KUKL nariai pasitrauk\xc4\x97 i\xc5\xa1 grup\xc4\x97s, nor\xc4\x97dami sukurti sav\xc4\x85j\xc4\x85 pavadinimu Pukl, v\xc4\x97liau pervadint\xc4\x85 \xc4\xaf The Sugarcubes.\n_START_SECTION_\nThe Sugarcubes\n_START_PARAGRAPH_\nThe Sugarcubes pirmasis singlas \xe2\x80\x9eAmm\xc3\xa6li\xe2\x80\x9c (isl. \xe2\x80\x9eGimtadienis\xe2\x80\x9c) tapo dideliu hitu Did\xc5\xbeiojoje Britanijoje ir JAV. Grupe prad\xc4\x97jo dom\xc4\x97tis did\xc5\xbeiosios \xc4\xafra\xc5\xa1\xc5\xb3 kompanijos. Grup\xc4\x97 pasira\xc5\xa1\xc4\x97 kontraktus su One Little Indian (Did\xc5\xbeioji Britanija) ir Elektra Records (JAV) bei 1988 metais \xc4\xafra\xc5\xa1\xc4\x97 pirmaj\xc4\xaf album\xc4\x85 Life\'s Too Good. \xc5\xa0io albumo d\xc4\x97ka The Sugarcubes tapo pirm\xc4\x85ja Islandijos grupe, susilaukusia tokio didelio pripa\xc5\xbeinimo._NEWLINE_B\xc5\xabdama \xc5\xa1ioje grup\xc4\x97je, Bj\xc3\xb6rk taip pat dalyvavo kituose projektuose. Su bebop grupe Trio Gu\xc3\xb0mundar Ing\xc3\xb3lfssonar ji \xc4\xafra\xc5\xa1\xc4\x97 Gling-Gl\xc3\xb3, i\xc5\xa1leist\xc4\x85 Islandijoje. Daininink\xc4\x97 taip pat dainavo 808 State albume ex: el. Bendradarbiavimas su \xc5\xa1ia grupe j\xc4\x85 sudomino house muzika.\n_START_SECTION_\nSolo karjeros prad\xc5\xbeia: 1992-1996\n_START_PARAGRAPH_\nTarp Bj\xc3\xb6rk ir Einar \xc3\x96rn \xc4\xafsivyravo \xc4\xaftampa, taigi 1992 m. The Sugarcubes i\xc5\xa1iro. Bj\xc3\xb6rk persik\xc4\x97l\xc4\x97 \xc4\xaf London\xc4\x85 ir prad\xc4\x97jo svarstyti apie solo karjer\xc4\x85. Pagaliau ji prad\xc4\x97jo dirbti su prodiuseriu Nellee Hooper, kuris be kita ko prisid\xc4\x97jo ir prie Massive Attack k\xc5\xabrybos. Daininink\xc4\x97s ir prodiuserio bendradarbiavimas leido Bj\xc3\xb6rk i\xc5\xa1leisti pirm\xc4\x85j\xc4\xaf solin\xc4\xaf album\xc4\x85 Debut (1993 m.) ir hit\xe2\x80\x99\xc4\x85 Human Behaviour. Albumas sulauk\xc4\x97 pripa\xc5\xbeinimo ir JAV tapo platininiu. Debut buvo sud\xc4\x97tos dainos, kurias Bj\xc3\xb6rk suk\xc5\xabr\xc4\x97 paauglyst\xc4\x97je, taip pat ir nauji k\xc5\xabriniai._NEWLINE_Debut s\xc4\x97km\xc4\x97 leido Bj\xc3\xb6rk bendradarbiauti ir su kitais atlik\xc4\x97jais. Ji dirbo su David\xe2\x80\x99u Arnold\xe2\x80\x99u prie Play Dead, kuris buvo 1993 m. filmo \xe2\x80\x9eThe Young Americans\xe2\x80\x9c garso takelis, taip pat su alik\xc4\x97jo Tricky projektu Nearly God. Bj\xc3\xb6rk netgi suk\xc5\xabr\xc4\x97 dain\xc4\x85 \xe2\x80\x9eBedtime Story\xe2\x80\x9c Madonnai._NEWLINE_1994 m. Bj\xc3\xb6rk gr\xc4\xaf\xc5\xbeo \xc4\xaf studij\xc4\x85 dirbti prie savo naujojo solinio albumo, taip pat su atlik\xc4\x97ju Tricky, grupe 808 State ir elektronin\xc4\x97s muzikos prodiuseriu Howie B. \xc4\xae album\xc4\x85 Post buvo sud\xc4\x97tos dainos, atspindin\xc4\x8dios Bj\xc3\xb6rk santykius, dainos apie meil\xc4\x99 (viena i\xc5\xa1 jos m\xc4\x97gstamiausi\xc5\xb3 tem\xc5\xb3) ir kt. Kaip ir Debut, \xc5\xa1ios dainos daugiausia buvo para\xc5\xa1ytos per pastaruosius metus._NEWLINE_1995 m. albumas Post jau buvo paruo\xc5\xa1tas; jis buvo i\xc5\xa1leistas bir\xc5\xbeel\xc4\xaf ir tapo antruoju Did\xc5\xbeiosios Britanijos top\xe2\x80\x99uose ir platininiu JAV. 1997 m. saus\xc4\xaf buvo i\xc5\xa1leistas albumas Telegram, \xc4\xaf kur\xc4\xaf buvo sud\xc4\x97ti remiksai i\xc5\xa1 Post.\n_START_SECTION_\n\xe2\x80\x9eHomogenic\xe2\x80\x9c ir "Vespertine": 1997-2002\n_START_PARAGRAPH_\nBj\xc3\xb6rk albumas \xe2\x80\x9eHomogenic\xe2\x80\x9c, i\xc5\xa1leistas 1997 m., toliau t\xc4\x99s\xc4\x97 atlik\xc4\x97jos muzikines paie\xc5\xa1kas. \xc5\xa0\xc4\xaf album\xc4\x85 reklamavo daugyb\xc4\x97 singl\xc5\xb3, kuriems remiksus k\xc5\xabr\xc4\x97 daugyb\xc4\x97 garsi\xc5\xb3 atlik\xc4\x97j\xc5\xb3, toki\xc5\xb3 kaip Plaid, Funkstorung, Alex Empire ir kt._NEWLINE_2000 m. Bj\xc3\xb6rk suvaidino pagrindin\xc4\xaf Selmos vaidmen\xc4\xaf Larso Von Triero filme "\xc5\xa0ok\xc4\x97ja Tamsoje\xe2\x80\x9c ir peln\xc4\x97 geriausios aktor\xc4\x97s auksin\xc4\x99 palm\xc4\x97s \xc5\xa1akel\xc4\x99 Kan\xc5\xb3 Kino Festivalyje. Tais pa\xc4\x8diais metais buvo i\xc5\xa1leistas ir Bjork sukurtas \xc5\xa1io filmo garso takelis._NEWLINE_2001 m. pasirod\xc4\x97 intymus ir jausmingas albumas "Vespertine\xe2\x80\x9c. J\xc4\xaf \xc4\xafra\xc5\xa1yti Bjork pad\xc4\x97jo elektronikos genijai Matmos, Zeena Parkins. Album\xc4\x85 lyd\xc4\x97jo did\xc5\xbeiulis pasaulinis turas, po kurio atlik\xc4\x97ja nusprend\xc4\x97 i\xc5\xa1leisti album\xc4\x85 "Greatest Hits\xe2\x80\x9c (2002 m.).\n_START_SECTION_\nMedulla: 2003-2006\n_START_PARAGRAPH_\nV\xc4\x97liau Bj\xc3\xb6rk i\xc5\xa1leido daugyb\xc4\x99 koncertini\xc5\xb3 DVD \xc4\xafra\xc5\xa1\xc5\xb3, koncertini\xc5\xb3 album\xc5\xb3, rinkini\xc5\xb3, dokumentini\xc5\xb3 \xc4\xafra\xc5\xa1\xc5\xb3 ir kitos med\xc5\xbeiagos, o 2004-\xc5\xb3j\xc5\xb3 rugpj\xc5\xabt\xc4\xaf pasirod\xc4\x97 naujas albumas "Medulla\xe2\x80\x9c, kaip vokalinis albumas. Jis debiutavo 14 JAV album\xc5\xb3 topo vietoje. J\xc4\xaf \xc4\xafra\xc5\xa1yti pad\xc4\x97jo Dokaka, Matmos, Mark Bell, Rahzel ir kiti \xc5\xbeinomi muzikos pasaulio atstovai._NEWLINE_2004 m. vasar\xc4\x85 Bjork atliko dain\xc4\x85 "Oceania" per "At\xc4\x97n\xc5\xb3 Vasaros Olimpiados" atidarymo ceremonij\xc4\x85._NEWLINE_2005 m. Bjork sudalyvo kuriant menin\xc5\xb3 film\xc4\x85 apie japon\xc5\xb3 kult\xc5\xabra "Drawing Restraint 9", kuriam suk\xc5\xabr\xc4\x97 ir albumo garso takel\xc4\xaf._NEWLINE_2005 m.spal\xc4\xaf atlik\xc4\x97ja buvo apdovanota "\xc4\xaekv\xc4\x97pimo prizu" per Q Magazine apdovanojimus.\n_START_SECTION_\nVolta: 2007-2011\n_START_PARAGRAPH_\n6-asis albumas "Volta" buvo i\xc5\xa1leistas 2007 m. gegu\xc5\xbe\xc4\x99, kuris debiutavo devintoje JAV album\xc5\xb3 vietoje, tai pirmasis Bjork TOP 10 albumas JAV, UK albumas debiutavo septintoje vietoje. V\xc4\x97liau Bjork sureng\xc4\x97 a\xc5\xa1tuoniolikos m\xc4\x97nesi\xc5\xb3 "Voltaic" tur\xc4\x85, i\xc5\xa1leido turo DVD 2009 m._NEWLINE_2010 m. ji buvo apdovanota presti\xc5\xbeiniu "Polar Music Prize" apdovanojimu. _NEWLINE_Bjork pasirod\xc4\x97 ir "Dirty Projectors", "Antony and the Johnsons" albumuose.\n_START_SECTION_\nBiophilia: 2001-2014\n_START_PARAGRAPH_\n2011 m. naujuoju albumu tapo "Biophilia", kuris buvo i\xc5\xa1leistas spalio m\xc4\x97n. 2011 m. Tai buvo aplikacinis albumas, atspindintis naujas technologijas, moksl\xc4\x85 ir gamt\xc4\x85. Kiekvienai de\xc5\xa1imt dain\xc5\xb3 buvo sukurta mobili aplikacija. Bjork sureng\xc4\x97 dvej\xc5\xb3 met\xc5\xb3 trukm\xc4\x97s "Biophilia" tur\xc4\x85. _NEWLINE_2014 m. pasirod\xc4\x97 "Death Grips" albume.\n_START_SECTION_\nVulnicura: 2015-2017\n_START_PARAGRAPH_\n2015 m. sausio 20 d. po nutek\xc4\x97jimo \xc4\xaf internet\xc4\x85 Bj\xc3\xb6rk i\xc5\xa1leido savo devint\xc4\x85j\xc4\xaf solin\xc4\xaf album\xc4\x85 "Vulnicura". _NEWLINE_Taip pat 2015-2017 metais vyko pasaulinis Vulnicura turas.\n_START_SECTION_\nUtopia: 2015-2017\n_START_PARAGRAPH_\n2017 m. rugs\xc4\x97jo 15 d. buvo pristatytas pirmasis singlas "The Gate" i\xc5\xa1 lapkri\xc4\x8dio 24 d. i\xc5\xa1leid\xc5\xbeiamo albumo "Utopia". Lapkri\xc4\x8dio 15 d. i\xc5\xa1leistas antrasis singlas, "Blissing Me".\n_START_SECTION_\nAcademy apdovanojimai\n_START_PARAGRAPH_\n2001 \xe2\x80\x93 Geriausia originali daina filmo garso takeliui \xe2\x80\x93 "I\'ve Seen It All" \xe2\x80\x93 Nominuota'